# RÁTKAI MÁRTON KLUB

# 1068 Budapest Városligeti fasor 38.

# T: 3433-880

E-mail: [ratkaiklub@mail.datanet.hu](mailto:ratkaiklub@mail.datanet.hu)

[www.ratkaimartonklub.hu](http://www.ratkaimartonklub.hu)

**2015. áprilisi műsor**

**Radnóti Miklós: Április**

Egy szellő felsikolt, apró üvegre lép  
s féllábon elszalad.  
Ó április, ó április,  
a nap se süt, nem bomlanak  
a folyton nedvesorru kis rügyek se még  
a füttyös ég alatt.

(1940)

**Kedves Klubtagok és Látogatók!**

**Klubunk nehéz anyagi helyzete késztet minket arra, hogy kérjük a tagdíjak mielőbbi befizetését és reméljük a műsorok elnyerték tetszésüket és ismerőseik körében is népszerűsítik klubunkat és barátaikat is a klubtagok között köszönthetjük.**

**Kedves Klubtagok és Vendégek!**

Folytatjuk az **Aktív aranykor** programot.

***Fitten kezdjük a hetet:***

Minden **hétfőn reggel 11- 12,20**-ig várja a mozogni vágyókat, fiatalokat és idősebbeket egyaránt, a **Jóga Stúdió /Bp. XIII. Visegrádi u.23/** „kíméletes” és megértő edzővel. Részvételi díj alkalmanként 1000- Ft, klubkártyával 600- Ft, mely a helyszínen fizetendő.

**Kedvezmény klubtagoknak!**

**Az ARC Stúdió natúr kozmetika 10% árengedményt ad a klubkártyát felmutatóknak, egyszeri alkalommal, a kezelés végösszegéből. Bejelentkezés telefonon.**

/ARC Stúdió 1068. Budapest Benczúr utca 12. T: 20/9378-002/

**Megígértük, teljesítjük.**

Közgyűlésünkön merült fel, hogy filmvetítésekre gyakrabban kerüljön sor. Április 21-étől, kedvező fogadtatás esetén, havonta láthatnak filmet is klubunkban. Áprilisban kedden, májusban csütörtökön lesz vetítés, és ennek alapján döntjük el, hogy melyik nap lesz a kedvezőbb.

A filmklubot Misius Magdolna a budapesti Eötvös József Gimnázium médiatanára vezeti. Nézzük együtt!

**2-án /csütörtökön/ du. 6 órakor:**

**A PATIKA MAGAZIN KÖZÖNSÉGKLUBJA**

Hónapról hónapra a Patika Magazin közönségtalálkozó keretében beszélgessünk az egészségről, az egészségtudatos életmódról, a megelőzés fontosságáról, és adott esetben a betegségekről. Várjuk az érdeklődőket!

dr. Szarvasházy Judit

**7-én /kedden/ du 6 órakor:**

**KÉPEKBEN BESZÉLVE**

**POTYÓK TAMÁS kiállítását megnyitja a festő**

Bevezetőt mond: **Erdélyi Andrea**

A Debrecenben élő és dolgozó festőművész vallja: … a képzőművészetben az ábrázoló, illetve figuratív jellegű alkotás is lehet nagyon mély és tartalmas. …Amit én csinálok, az figuratív, látványszerű festészet, ami elég színes.

**9-én /csütörtökön/ du. 6 órakor:**

**Litauszki János: Határúton című filmjének vetítése és utána beszélgetés az alkotókkal**

* Találkozás a Kárpát Expressz szerkesztőivel

**14-én /kedden/ du. 6 órakor:**

**Szárnyaszegett életrajzok**

Kacagtatóan keserű kortárs abszurdok  
"Kávéház-színházat képzeltünk, közvetlenül Önökhöz szólunk, együtt ülünk Önökkel az asztaloknál, együtt kávézunk, talán még beszélgetünk is Önökkel. Furcsa történeteket, groteszk eseteket mesélünk, a kelet-európai emberek megannyi típusával találkozhatnak ezen az estén. Hogy elrémüljenek, csodálkozzanak és szórakozzanak!"  
Akik erről gondoskodnak:  
Bognár Anita, Csépai Eszter, Király Orsolya,  
Simon Attila, Stubnya Béla, Szemere Zsolt  
Zene: (Bartók Béla műveiből)  
Rendező: Cserje Zsuzsa

**16-án /csütörtökön/ du. 6 órakor:**

**Miniatűrök – Zeneszerzők Mikro-formában**

* zenetörténeti barangolás a barokktól napjaink zenéjéig

Dalok és zongoradarabok

Közreműködnek:

Andor Edit, Baráz Renáta, Csillag-Szabó Dóra, Dóczi Dalma, Sulyok Gergő –ének

Baráz Ádám –zongora, valamint a THÉBA Művészeti Akadémia Kamarakórusa

**21-én /kedden/ du. 6 órakor:**

**FILMKLUB- NÉZZÜK EGYÜTT**

**Jirí Menzel: Sörgyári capriccio** című filmet nézhetik meg Misius Magdolna médiatanár előadása kapcsán.

**23-án /csütörtökön/ du. 6 órakor:**

**APÁK ÉS FIÚK**

Vendégeink: **Hegedűs Valér** és **Hegedűs Szabolcs** zongoraművészek

* Beszélgetés sok zenével

**28-án / kedden/ du. 6 órakor:**

**St. Martin baráti klub sok zenével és meglepetéssel.**

A klub havonta várja a művészt szerető közönséget.

**30-án a klub zárva**

***Kellemes húsvéti ünnepeket kívánunk!***

A MŰSORVÁLTOZTATÁS JOGÁT FENNTARTJUK!

MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!

**ÉVES TAGDÍJ: 5000 Ft.**

**Napijegy ára: 500 Ft.**

Tisztelt Adományozók!

Köszönjük mindazoknak, akik 2014-ben jövedelemadójuk 1%-ával támogatták klubunkat. A személyi jövedelemadóról szóló törvény 2015-ben is mindnyájunknak jogot ad arra, hogy a befizetett **adónk 1 %-ával** magunk rendelkezzünk. **Ebben az évben is számítunk a segítségére!** Amennyiben Ön a Rátkai Márton Klub támogatása mellett dönt, úgy rendelkező nyilatkozatára az alábbi adószámot írja:

**Adószámunk: 19002756-1-42.**

A Rátkai Márton Klub kulturális egyesület nevében, ezúton is köszönjük:

Az egyesület választmánya.

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery és a Patika Magazin támogatja.

Médiatámogató a KONTAKT Rádió és a Hatoscsatorna.

****

  

** [](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRw&url=http://www.napszikra.hu/node/2292&ei=gczIVN2hCsX7Uof8gOAC&bvm=bv.84607526,d.d24&psig=AFQjCNGPgWa1ew0kGsQmkvO_X_39ueGlBA&ust=1422532107347557)**